Title: กฎกระทรวง ฉบับที่ 9 (พ.ศ. 2539) ออกตามความในพระราชบัญญัติระเบียบข้าราชการฝ่ายอัยการ พ.ศ. 2521 ว่าด้วยการกำหนดตำแหน่งข้าราชการอัยการที่เรียกชื่ออย่างอื่น และการเทียบตำแหน่งข้าราชการอัยการที่เรียกชื่ออย่างอื่นกับตำแหน่งข้าราชการอัยการ

กฎกระทรวง

กฎกระทรวง
ฉบับที่ ๙ (พ.ศ. ๒๕๓๙)
ออกตามความในพระราชบัญญัติระเบียบข้าราชการฝ่ายอัยการ
พ.ศ. ๒๕๒๑
ว่าด้วยการกำหนดตำแหน่งข้าราชการอัยการที่เรียกชื่ออย่างอื่น
และการเทียบตำแหน่งข้าราชการอัยการที่เรียกชื่ออย่างอื่นกับตำแหน่งข้าราชการอัยการ[๑]

อาศัยอำนาจตามความในมาตรา ๑๔
แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑
ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ ๔๙ ลงวันที่
๒๘ กุมภาพันธ์ พ.ศ. ๒๕๓๔ และมาตรา ๒๓ แห่งพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่
๖) พ.ศ. ๒๕๓๘ นายกรัฐมนตรีโดยความเห็นชอบของ ก.อ. ออกกฎกระทรวงไว้ ดังต่อไปนี้

ให้มีตำแหน่งข้าราชการอัยการที่เรียกชื่ออย่างอื่นโดยเทียบกับตำแหน่งข้าราชการอัยการตามมาตรา
๒๓ วรรคหนึ่ง ดังต่อไปนี้
ตำแหน่งที่เรียกชื่ออย่างอื่น                             เทียบกับตำแหน่ง
อธิบดีอัยการฝ่ายพัฒนาข้าราชการฝ่ายอัยการ        อัยการพิเศษฝ่ายวิชาการ
อธิบดีอัยการฝ่ายคณะกรรมการอัยการ                อัยการพิเศษฝ่ายวิชาการ
อธิบดีอัยการฝ่ายคดีแพ่ง                               อัยการพิเศษฝ่ายคดี
อธิบดีอัยการฝ่ายคดีแพ่งธนบุรี                         อัยการพิเศษฝ่ายคดี
อธิบดีอัยการฝ่ายคดีภาษีอากร                         อัยการพิเศษฝ่ายคดี
อธิบดีอัยการฝ่ายคดียาเสพติด                         อัยการพิเศษฝ่ายคดี
อธิบดีอัยการฝ่ายคดีเยาวชนและครอบครัว            อัยการพิเศษฝ่ายคดี
อธิบดีอัยการฝ่ายคดีแรงงาน                           อัยการพิเศษฝ่ายคดี
อธิบดีอัยการฝ่ายคดีศาลแขวง                         อัยการพิเศษฝ่ายคดี
อธิบดีอัยการฝ่ายคดีศาลสูง                            อัยการพิเศษฝ่ายคดี
อธิบดีอัยการฝ่ายคดีเศรษฐกิจและทรัพยากร          อัยการพิเศษฝ่ายคดี
อธิบดีอัยการฝ่ายคดีอาญา                             อัยการพิเศษฝ่ายคดี
อธิบดีอัยการฝ่ายคดีอาญาธนบุรี                       อัยการพิเศษฝ่ายคดี
อธิบดีอัยการฝ่ายคดีอัยการสูงสุด                      อัยการพิเศษฝ่ายคดี
อธิบดีอัยการฝ่ายช่วยเหลือทางกฎหมาย              อัยการพิเศษฝ่ายคดี
อธิบดีอัยการฝ่ายปรึกษา                               อัยการพิเศษฝ่ายปรึกษา
อธิบดีอัยการฝ่ายวิชาการ                              อัยการพิเศษฝ่ายวิชาการ
อธิบดีอัยการฝ่ายคดีแพ่งกรุงเทพใต้                    อัยการพิเศษฝ่ายคดี
อธิบดีอัยการฝ่ายคดีอาญากรุงเทพใต้                  อัยการพิเศษฝ่ายคดี
อธิบดีอัยการเขต                                        อัยการพิเศษประจำเขต

ให้ไว้ ณ วันที่ ๙ กุมภาพันธ์ พ.ศ. ๒๕๓๙
บรรหาร  ศิลปอาชา
นายกรัฐมนตรี

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากพระราชบัญญัติระเบียบข้าราชการฝ่ายอัยการ พ.ศ. ๒๕๒๑
ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่ ๖) พ.ศ.
๒๕๓๘ ได้กำหนดให้ตำแหน่งอัยการพิเศษฝ่ายเป็นตำแหน่งข้าราชการอัยการและให้ได้รับเงินเดือนชั้น
๖ ชั้นเดียวกับตำแหน่งอัยการพิเศษฝ่ายปรึกษา อัยการพิเศษฝ่ายคดี อัยการพิเศษฝ่ายวิชาการ
และอัยการพิเศษประจำเขต ซึ่งเป็นตำแหน่งหัวหน้าส่วนราชการผู้บังคับบัญชาอยู่เดิม
และได้มีการกำหนดตำแหน่งให้ผู้ดำรงตำแหน่งหัวหน้าส่วนราชการที่ปรับปรุงใหม่เป็นตำแหน่งพนักงานอัยการที่เรียกชื่ออย่างอื่นตามพระราชบัญญัติพนักงานอัยการ
พ.ศ. ๒๔๙๘ เพื่อให้มีอำนาจหน้าที่ในการดำเนินคดี
จึงจำต้องกำหนดให้ตำแหน่งพนักงานอัยการดังกล่าวเป็นตำแหน่งข้าราชการอัยการที่เรียกชื่ออย่างอื่นและเทียบตำแหน่งข้าราชการอัยการนั้นกับตำแหน่งข้าราชการอัยการตามพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ และโดยที่มาตรา ๒๓ วรรคสอง แห่งพระราชบัญญัติดังกล่าว บัญญัติว่า
การกำหนดตำแหน่งข้าราชการอัยการที่เรียกชื่ออย่างอื่นและการเทียบตำแหน่งข้าราชการอัยการที่เรียกชื่ออย่างอื่นดังกล่าวกับตำแหน่งข้าราชการอัยการให้กระทำโดยกฎกระทรวง  จึงจำเป็นต้องออกกฎกระทรวงนี้

ดลธี/ผู้จัดทำ
๙
กันยายน ๒๕๕๓

เอกฤทธิ์/ผู้ตรวจ
๑๕ พฤศจิกายน ๒๕๕๓

[๑] ราชกิจจานุเบกษา
เล่ม ๑๑๓/ตอนที่ ๓ ก/หน้า ๑๓/๒๑ กุมภาพันธ์ ๒๕๓๙